MEET SY OPPOSISIE AAN SY OPREGTHEID! - Afrikanervolksparty
Gepubliseer op 03 Julie 2012 | Geskryf deur Dr. Verwoerd | | | Trefslae: 1864
LEIERS MOET MOEDIG EERLIK EN KARAKTERVOL WEES
Daarmee vriende, het ek bespreek wat ek vanaand graag na u wou bring, en my boodskap is kortweg dit; U is die toe-koms, die jongmense in die twintigerjare, effens jonger en effens ouer, is ons toekoms, en wat gaan word van of die Afrikaner of die blanke, is in hulle hande. Soos ek reeds gesê het, dit is basies 'n kwessie van karakter. Dit is in sy grondslag jou gereedheid om kennis te kry, jou gereedheid om te dien, jou moed, jou selfvertroue, jou eerlikheid teenoor jouself en teenoor jou medemens, jou gereedheid om saam te werk.
VOLK EIS ALLES VAN LEIERS
En as die jongmense van die toekoms aan Suid-Afrika wil bou, beide vir hulself, vir hulle volk en vir hul nageslag, dan sal hulle hulself moet speen van wat kleinlik in elke mens se lewe is. Dit kan 'n bietjie van 'n stryd wees. Dit is nie so maklik om onselfsugtig te wees nie, dit is nie so maklik vir 'n mens om homself geheel en al te gee nie, maar die wat leiers wil wees, moet dit doen. Die wat die volk wil lei, veral in moeilike tye, moet dit bo alles doen, want die volk eis alles, nie net 'n bietjie nie, en dit is my boodskap aan u : Wees die leiers van die toe-koms deur die dienaars van die volk te wees I